Вече се предлагат инструменти за фиксиране на китката, ръката, торса, крака/колена, глезена. Към този тип продукти спадат и корсетите, ортопедичните стелки, бандажите, наколенките и други фиксиращи конструкции. Те се делят още за твърда и мека фиксация. Първите обикновено се състоят от твърди шини, не позволяващи ставата да прави травмиращи движения. Вторите са достъпни във вид на мека лента, изцяло изработена от плътна тъкан – оставят на увредения участък определена мобилност, но значително намаляват амплитудата на подвижността.